section_heading: Novačenje tajnih agenata
paragraph_text: Dogovoreno je da će prvi tajni agent Grupe TNT postati Andy Sullivan, nećak šefa državne blagajne. Šef sigurnosti dao je Broju 1 kao drugog agenta kriminalca koji ga je progonio zbog dugova, a koji se zvao Johnny Dugi. Treći agent postao je Cvjetko Smith, kriminalac koji je progonio šefa državne blagajne zbog dugova. Broj 1 je u arhivu tražio čovjeka koji bi bio njegov zamjenik: tu čast će dobiti Gervasius Twinkleminklensson, poznatiji kao Debeli šef. Broj 1 je naredio Šefu da pronađe tajne agente za grupu; prvi agent kojeg je pronašao bio je Jeremija Lešina, prodavač limuna. Nakon toga Broj 1 je odlučio vrbovati Sir Olivera, engleskog plemića i sitnog lopova, koji je nosio srebro iz kuće u kojoj je radio. Sir Oliver je prevario Šefa tvrdeći da nosi srebrninu na čišćenje, a naivni Šef mu je povjerovao. Međutim, sve je to slušao Broj 1, koji je drvenom gredom onesvijestio Sir Olivera i prisilio ga da postane član Grupe TNT. U grupu je zatim ušao Grunf kao izumitelj, a nakon njega i Bob Rock. Šef je isprva htio odbiti Boba zbog njegovih obiteljskih veza sa zločincima, ali Broj 1 je postupio pametnije i primio Boba raširenih ruku. Uskoro je šef sigurnosti zvao Broja 1 k sebi tvrdeći da mu nedostaje "agent za vezu s vezom", a to će postati Agent Fantom. Agenti koje je Broju 1 preporučio šef sigurnosti ubrzo su poginuli pod neobičnim okolnostima, a grupi se slučajno pridružio i Alan Ford. Šef sigurnosti i šef blagajne posvađali su se i zatražili od Broja 1 da ukloni onog drugog s obećanjem da će mu pripasti to mjesto. Broj 1 ih je obojicu prevario i nagovorio da se sretnu u mraku, te su se međusobno poubijali.